KISKŐRÖS VÁROS  POLGÁRMESTERE

E L Ő T E R J E S Z T É S

(a Képviselő-testület 2011. január 27-i rendkívüli ülésére)

Tárgy: 
helyi népszavazás elrendelése
Hollósi Simon György Kiskőrös, Árpád u. 25. szám alatti lakos 2011. január 17. napján helyi népszavazásra irányuló kezdeményezést nyújtott be  - „Egyetért-e Ön azzal, hogy a Kiskőrös város központjának rekonstrukciója ne tartalmazza az 5301. számú út Petőfi tér és a Katolikus templom közötti szakaszának végleges lezárását” – megszövegezésű kérdéssel ellátott aláírásgyűjtő íven. 

A kezdeményezés 3304 db aláírást tartalmaz, melynek ellenőrzését a Kiskőrösi Helyi Választási Bizottság elvégezte, az 1/2011. HVB számú határozatában foglaltak szerint az érvényes aláírások száma:  2952   db.
A helyi önkormányzatokról szóló 1990. évi LXV. törvény 47. § (2) bekezdése, valamint az Önkormányzat szervezeti és működési szabályzatáról szóló 4/2003. (III. 1.) önk. rendelet 38. §-a szerint a Képviselő-testület köteles kitűzni a helyi népszavazást, ha azt a választópolgárok legalább 20 %-a kezdeményezte.
Javasolom a Képviselő-testületnek, hogy a helyi népszavazást a határozat-tervezetben foglaltak szerint rendelje el. 
Kiskőrös, 2011. január 24.
Domonyi László s.k.

polgármester

Határozat-tervezet

1. A Képviselő-testület a helyi népszavazás elrendeléséről és időpontjának kitűzéséről a mellékelt határozatot hozta. 
2. A Képviselő-testület a helyi népszavazás költségeinek fedezetére szükséges 5 millió forint kiadási előirányzatot az önkormányzat 2011. évi költségvetésében biztosítja. 
3. A Képviselő-testület felkéri a polgármestert, hogy az önkormányzat 2011. évi költségvetését a 2. pontban foglaltak figyelembe vételével terjessze elő. 

